
הכנסת העשרים
מושב שני
<פרוטוקול מס' 260>
מישיבת ועדת העבודה, הרווחה והבריאות
יום שני, ז' בסיון התשע"ו (13 ביוני 2016), שעה 10:30
<סדר-היום:>
<תקנות להגברת האכיפה של דיני העבודה (הפחתה של סכום העיצום הכספי) (תיקון), התשע"ו– 2015>
נכחו:

<חברי הוועדה:> 
אלי אלאלוף – היו"ר
מיכל בירן

מירב בן ארי

מאיר כהן

יוליה מלינובסקי

אברהם נגוסה

טלי פלוסקוב
<מוזמנים:> 
	נעמי היימין רייש
	–
	ראש תחום רגולציה וחקיקה בסוכנות לעסקים קטנים, משרד הכלכלה והתעשייה

	חני זוהר
	–
	מנהלת היחידה לתוכניות לימודים, משרד הכלכלה והתעשייה

	יפה סולימני
	–
	מנהלת מינהל הסדרה ואכיפת חוקי עבודה, משרד הכלכלה והתעשייה

	דיקלה חורש
	–
	לשכה משפטית, משרד הכלכלה והתעשייה

	ורד שפילמן
	–
	משפטנית ייעוץ וחקיקה, משרד המשפטים

	איילת הוכמן
	–
	רפרנטית, משרד המשפטים

	יזהר קנה
	–
	נשיא, לשכת רואי-החשבון בישראל

	יעקב ישראלי
	–
	סגל מקצועי, לשכת רואי-החשבון בישראל

	עדי גרינבאום
	–
	יועמ"ש, לשכת רואי-החשבון בישראל

	ברוך שניר
	–
	מנכ"ל, תחום כלכלה, התאחדות המלאכה והתעשייה

	רועי כהן
	–
	נשיא "להב", לשכת ארגוני עצמאים ועסקים


לרשימת השדלנים שנכחו בדיון – ראו בקישור זה.

<ייעוץ משפטי: >
נעה בן שבת
<מנהלת הוועדה:>
ענת כהן שמואל
<רישום פרלמנטרי:>
רונית יצחק
<תקנות להגברת האכיפה של דיני העבודה (הפחתה של סכום העיצום הכספי) (תיקון), התשע"ו– 2015>
<היו"ר אלי אלאלוף:>
בוקר טוב, אנחנו עוברים לנושא הבא. התאריך 13 ביוני 2016, ז' בסיון תשע"ו, השעה 10:46. תקנות להגברת האכיפה של דיני העבודה. בבקשה, זה גם נושא שמעניין את רוב הציבור. אנחנו אמורים לקבוע פה את סכום העיצום הכספי. 
<נעה בן שבת:>
אני רוצה להזכיר, היו לנו כמה ישיבות, באמת דובר על הנושא הזה של הפחתת העיצום הכספי. יש היום תקנות שעוסקות בנושא של הפחתת העיצום הכספי.

<היו"ר אלי אלאלוף:>
כמה העיצום הכספי היום? 

<נעה בן שבת:>
העיצומים הכספיים משתנים לפי האם זה יחיד או תאגיד, והם משתנים לפי ההוראה שהופרה. מייד אדבר על הסכומים. הסכומים קבועים בחוק. עבירה היא 5,010 שקלים על ההוראות שמנויות בחלק א' לתוספת השנייה; ואם זה יחיד אז זה רק 2,500 שקלים חדשים, יחיד שלא במסגרת עסק שלו או פעילות ציבורית שלו; אם אלו העבירות היותר חמורות זה כבר 20,040 שקלים; ולגבי יחיד - 10,020 שקלים.
<היו"ר אלי אלאלוף:>
אנחנו מורידים מהסכומים האבסולוטיים באחוזים?
<נעה בן שבת:>
לא, אנחנו לא מורידים, אנחנו לא נוגעים בסכומים. הפרת ההוראה החמורה זה עד 35,070 שקלים, ואם זה יחיד זה 17,530 שקלים, ואנחנו לא נוגעים בסכומים. אנחנו שואלים מה קורה אם יש – אנחנו מגיעים למצב שבו מוטל עיצום כספי כשסופרים את מספר ההפרות וסופרים את מספר העובדים ומגיעים לסכומים הגדולים. כיום יש כל מיני הוראות שמאפשרות הפחתה של סכום העיצום הכספי, למשל, אם ניתן אישור בודק שכר ואמר שהכול תקין, אז יש הפחתה, יש עוד הוראות, עוד מקרים של - - - 

<מיכל בירן (המחנה הציוני):>
שאת זה הכנסנו ותיקנו בעקבות הדיון פה. 
<נעה בן שבת:>
זה לא היה בעקבות הדיון. אה, סליחה, זה של רואי-החשבון.

<מיכל בירן (המחנה הציוני):>
את זה שהתנאי להפחתה יהיה תיקון של זה. 

<נעה בן שבת:>
אני מדברת על המצב הקיים כרגע. המצב הקיים כרגע זה שיש תקנות, והתקנות קובעות תנאים להפחתה. אבל כרגע מוצע להוסיף עוד תנאי להפחתה והוא תנאי שנוגע למחזור הכספי. אם אחרי שבודקים את כול ההתקיימות של תנאי ההפחתה קדימה, קיימים היום כבר בתקנות, ובין אם הפחיתו או בין אם לא הפחיתו, עדיין סכום עיצום הכספי עולה על אחוז מסוים ממחזור העסקאות של העסק. מורידים את העיצום הכספי באופן שהעיצום הכספי הזה לא ימוטט את העסק.
<רועי כהן:>
אז צריך לעשות הבחנה.
<מיכל בירן (המחנה הציוני):>
כל זה נשמע הגיוני. הדבר שמדאיג אותי, שבגלל שלגדולים יש תקרה שקלית, האם בסופו של דבר את הקטנים - -
<רועי כהן:>
זה מה שיקרה, יפגעו הקטנים.
<מיכל בירן (המחנה הציוני):>
- - אפשר יהיה לקנוס בסכום יותר גבוה מאשר את הגדולים?
<נעה בן שבת:>
לא מוצעת פה תקרה שקלית.
<מיכל בירן (המחנה הציוני):>
באופן מידתי. 

<נעה בן שבת:>
פה כרגע לא מוצעת תקרה שקלית.
<היו"ר אלי אלאלוף:>
אז, א', אני רוצה לבשר מראש שיהיו אחוזים שונים לגדולים ולקטנים.

<מיכל בירן (המחנה הציוני):>
אבל יש לגדולים תקרה שקלית?

<נעה בן שבת:>
אין.

<היו"ר אלי אלאלוף:>
כן.

<מיכל בירן (המחנה הציוני):>
אז בסוף כשיש תקרה שקלית אז זה יצא 0.0%.

<נעה בן שבת:>
תקרה שקלית מוצעת? אני לא יודעת. לי לא ידוע. הנוסח שפה ללא תקרה שקלית.
<רועי כהן:>
אם יש תקרה שקלית אז המחזור לא רלוונטי לעסקים קטנים, כי גם ככה תהיה התקרה לפי הגובה, אז חייבים לפתור את הבעיה הזאת לפני.
<מיכל בירן (המחנה הציוני):>
זה עושה איזה היפוך.

<היו"ר אלי אלאלוף:>
משרד המשפטים.

<ורד שפילמן:>
כן.

<היו"ר אלי אלאלוף:>
תנו לנו איזו התייחסות. אנחנו רוצים לגשת באחוזים שונים בין הגדולים לקטנים, כי אנחנו לא רוצים שהקטנים יתמוטטו בהטלת עיצום כלשהו.
<ורד שפילמן:>
בהחלט, אדוני. אני חייבת להגיד שבהקשר הזה של העילה של הפחתה בגין מחזור עסקאות, באמת מה שמנחה אותנו זה החשש שעסקים קטנים או בינוניים יתמוטטו, ואני יכולה להגיד שבמשרד המשפטים – כשמגיעים אלינו עם תקנות הפחתה בכל הרגולטורים השונים – אנחנו מייעצים להוסיף את העילה הזו ואנחנו מקפידים על זה וזה חשוב מאוד. 
<מיכל בירן (המחנה הציוני):>
רק תגידי שמה שאני חוששת ממנו לא יקרה.
<היו"ר אלי אלאלוף:>
אז למה אין תקרה גם לקטנים? למה לגדולים ולקטנים זה אותה תקרה?

<מיכל בירן (המחנה הציוני):>
בדיוק.

<ורד שפילמן:>
אדוני, בנוסח שהונח בפני הוועדה במקור התקרה בהחלט הייתה שונה, היה 15% - - - 

<מאיר כהן (יש עתיד):>
7.5%.
<ורד שפילמן:>
7% לעסקים קטנים ובינוניים, ו-15% לגדולים. אז התחילו פה דיונים שביקשו דווקא להשוות ולעשות גם לקטנים וגם לגדולים אותו אחוז, ואנחנו דווקא אלה שאמרנו שיש בזה איזשהו קושי כי המטרה של העילה הזו לסייע לקטנים. לגדולים פחות רלוונטי. 

<היו"ר אלי אלאלוף:>
אבל למה לא לקבוע תקרה גם לקטנים?

<מיכל בירן (המחנה הציוני):>
אחרת.
<ורד שפילמן:>
אז אנחנו הצענו תקרה אחרת במקור, שתהיה אולי 5% לקטנים ו-7% לגדולים. היו פה איזשהם דיונים, לבסוף גם הנושא הגיע לפתחה של שרת המשפטים שהייתה מוכנה ל-5%% לכולם, גם לקטנים וגם לגדולים. 

<היו"ר אלי אלאלוף:>
יש לי הצעה, בבקשה, ולא להמשיך בדיון, כי אני רואה שלא התכוננו מספיק. אנחנו רוצים שקו התקרה גם לגדולים וגם לקטנים יהיה באחוזים שונים לגדולים ולקטנים. 

<רועי כהן:>
יפה מאוד.
<היו"ר אלי אלאלוף:>
יש לנו הסכמה של האוצר ושל משרד הכלכלה, של המנכ"ל שהסכים להצעה של האוצר - אנחנו מדברים על הגדולים עד 4% ולקטנים 2.5%, אבל עם שתי תקרות כל אחת בנפרד. כשתצליחו לקבוע את התקרות הנדרשות לשתי המסגרות - הגדולות והקטנות, אז נקיים דיון ונאשר את העסקה. 

<ורד שפילמן:>
אם אדוני רוצה אני יכולה לצאת לרגע לבדוק בלשכה שלנו ולשוב. 

<היו"ר אלי אלאלוף:>
אם אתם מסוגלים להביא נתון.
<ורד שפילמן:>
עדיף מאשר עוד פעם.

<היו"ר אלי אלאלוף:>
אם יודעים מראש שזה הסיכום, כדי שנפסיק לרוץ אחד אחרי השני. 

<ורד שפילמן:>
אם אפשר הפסקה.

<היו"ר אלי אלאלוף:>
תיקחו לעצמכם חמש דקות.

<נעה בן שבת:>
זה אומר שאין תקרה שקלית, יש תקרה אחוזית.
<רועי כהן:>
כרגע יש.
<דיקלה חורש:>
אין. 

<רועי כהן:>
כרגע יש תקרה שקלית.

<קריאות:>
- - -

<היו"ר אלי אלאלוף:>
הם יביאו, הם אמרו שיביאו.

<ורד שפילמן:>
אדוני, התקרה הייתה בהסכמות שהיו בין ההסתדרות לבין המעסיקים, אנחנו אמרנו שזה בעייתי. 

<היו"ר אלי אלאלוף:>
הנה, הורדנו. הורדנו לכולם, לקחנו בחשבון את הגדולים והקטנים. אני מבקש, רק תיתנו לנו את התקרה השקלית.
<ורד שפילמן:>
סליחה, לא הבנתי רק את זה.
<קריאה:>
זה לא שקלי.

<היו"ר אלי אלאלוף:>
התקרה השקלית.
<ורד שפילמן:>
האחוזית.

<ברוך שניר:>
האחוזית.
<היו"ר אלי אלאלוף:>
האחוזית.

<ורד שפילמן:>
האחוזית, לא שקלית.

<ברוך שניר:>
האחוזית, לא השקלית.

<היו"ר אלי אלאלוף:>
שקלית ואחוזית. 

<ורד שפילמן:>
אז לא הבנתי.

<קריאות:>
- - -

<יפה סולימני:>
אין שקלית.
<היו"ר אלי אלאלוף:>
עד איזה סכום? 

<ורד שפילמן:>
זה לפי המחזור, זה אחוז מהמחזור של העסק.
<היו"ר אלי אלאלוף:>
2.5% ואז גמרנו? 

<ורד שפילמן:>
כן.

<היו"ר אלי אלאלוף:>
לא צריך שקלית?

<ורד שפילמן:>
לא צריך שקלית, זה אפילו לא טוב.

<היו"ר אלי אלאלוף:>
אני מקבל, זה גם טוב לי.
<ורד שפילמן:>
אני אבדוק ואחזור.

<נעה בן שבת:>
תצאו לכמה דקות. עושים הפסקה.

<היו"ר אלי אלאלוף:>
תיקחו את זה כמה דקות. תדעו, זה המשחק, ככה שלא נהפוך את עצמנו - - -

<רועי כהן:>
זה לא טוב, זה לא תקרה. מה, 2.5% מ-2 מיליון שקל, אתה יודע כמה כסף זה לעסק קטן, מה זה? איך יכול להיות דבר כזה? זה הזוי. מה, ישלם 25,000 שקל רק על איזו אכיפה כזאת או אחרת? 
<נעה בן שבת:>
רגע, אבל צריך להבין, אנחנו כרגע לא דנים בשאלה האם העיצום הכספי – הוועדה לא מוסמכת כרגע לשנות את גובה העיצום הכספי שקבוע בחוק. זה דבר שטעון תיקון חקיקה. כרגע דנים אם הוטל כבר עיצום כספי - האם הוא יופחת רק בגלל עילה של מחזור, וכמובן בכפוף לנושא הזה של תיקון ההפרה. אז האם במקרה כזה אפשר להפחית בהתחשב במחזור, זאת השאלה. כרגע הוועדה לא מוסמכת לבוא ולהגיד: לא, לא ייקחו 30,000 שקל על העבירה הזאת, כי זה דבר שקבוע בחוק.
<רועי כהן:>
אבל אם היא יכולה לקבוע תקרה? היא כן מוסמכת לקבוע תקרה.
<קריאות:>
- - -

<היו"ר אלי אלאלוף:>
רק באחוזים.

<רועי כהן:>
רק באחוזים?

<נעה בן שבת:>
על סך הכול. היא לא משנה את הסכום שמיוחס לכל הפרה. 

<היו"ר אלי אלאלוף:>
אוקיי, אם תצליחו, אני אשמח, אני פה. אפשר דיון פתוח בלי פרוטוקול? בבקשה. אפשר להפסיק את הפרוטוקול שנייה? תודה. 
<(הישיבה נפסקה בשעה 10:55 ונתחדשה בשעה 11:01.)>
<היו"ר אלי אלאלוף:>
אני מחדש את הישיבה. אז חזרנו לפרוטוקול.

<ורד שפילמן:>
אדוני, הבאנו את האמור, כמו שאמרתי קודם, האמור הובא בפני השרה שההסכמה שהייתה מלכתחילה של 15% ו-7% לקטנים ירדה ל-5%. היום בבוקר השרה גם הסכימה ל-4% לכולם, מתחת לזה לא אפשרי, פוגע באינטרס של האכיפה. פגיעה שלטעמנו היא פגיעה משמעותית.

<טלי פלוסקוב (כולנו):>
נכון.
<ורד שפילמן:>
ולכן, אנחנו עומדים על 4% לכולם.

<טלי פלוסקוב (כולנו):>
לכולם? ואי-אפשר לחזור עוד פעם לדיפרנציאלי? 

<ורד שפילמן:>
אפשר לחזור, אפשר להעלות כמו שהצענו קודם לכן. אנחנו עכשיו כבר במצב שירדנו.

<מירב בן ארי (כולנו):>
אז המינימום והמקסימום שלך זה 4%? 

<ורד שפילמן:>
כן.

<מירב בן ארי (כולנו):>
לא דיפרנציאלי, אלא לכל עסק?

<ורד שפילמן:>
לכל עסק.

<מירב בן ארי (כולנו):>
ללא קשר לגודלו?

<ורד שפילמן:>
כבר כשמדובר על אחוזים זה מלכתחילה נותן מקום לגודל, כי זה 4% מהמחזור של אותו עסק.

<טלי פלוסקוב (כולנו):>
זה נכון. הכסף יהיה שונה.
<מאיר כהן (יש עתיד):>
אז תמשיכו להתווכח.
<ורד שפילמן:>
ודאי שלקטן ולגדול זה יהיה שונה.

<מאיר כהן (יש עתיד):>
נו, בבקשה, תמשיכו להתווכח.

<רועי כהן:>
אני לא מתווכח. 

<מאיר כהן (יש עתיד):>
היה 2.5%, עכשיו 4%.

<רועי כהן:>
מה היה 2%? לא היה 2.5% מעולם. הרי 4% - הוא הציע 2.5%.

<מירב בן ארי (כולנו):>
מי הציע 2.5%? מתי היה פה 2.5%?
<היו"ר אלי אלאלוף:>
חבר'ה, אז אם ככה אני סוגר את הישיבה.

<מאיר כהן (יש עתיד):>
בלי להצביע.

<היו"ר אלי אלאלוף:>
בלי להצביע. הישיבה נעולה.
<הישיבה ננעלה בשעה 11:03.>

